SAMTEL แจงเพิ่มกรณีย้ายอุปกรณ์ระบบวิทยุ DTRS
SAMTEL แจงเพิ่มกรณีย้ายอุปกรณ์ระบบวิทยุ DTRS จากสถานีตำรวจนครบาลบึ่งกุ่ม มาติดตั้งบนอาคารใบหยกทาวเวอร์ 2 นั้น SAMTEL มีการทำใบเสนอราคาค่าดำเนินการย้ายอุปกรณ์เสนอแก่กองตำรวจสื่อสารฯและเมื่อย้ายเรียบร้อยจึงออกใบเรียกเก็บเงินดังกล่าวซึ่งขณะนี้ยังรอการชำระเงินจากกองตำรวจสื่อสารฯอยู่
29 ต.ค. 2558

บริษัท สามารถเทลคอม จำกัด (มหาชน) หรือ SAMTEL ระบุว่า ตามที่บริษัทได้ชี้แจงข้อเท็จจริงกรณีได้รับการร้องขอความอนุเคราะห์ จากกองตำรวจสื่อสารสำนักงานเทคโนโลยีสารสนเทศและการสื่อสาร ลงวันที่ 16 กรกฏาคม 2558 ลงเลขที่ตร.๐๐๓๓.๒๒/๕๐๘  ย้ายอุปกรณ์ระบบวิทยุ DTRS จากสถานีตำรวจนครบาลบึ่งกุ่ม มาติดตั้งบนอาคารใบหยกทาวเวอร์ 2 เพื่อสนับสนุนกิจกรรมจักรยานเทิดพระเกียรติ (Bike for MOM) นั้น
ทั้งนี้ บริษัทมีการชี้แจงเพิ่มเติมว่า ในการดำเนินย้ายอุปกรณ์ในครั้งนี้ บริษัทได้ทำใบเสนอราคาค่าดำเนินการย้ายอุปกรณ์เสนอแก่กองตำรวจสื่อสารฯ และเมื่อดำเนินการย้ายอุปกรณ์เรียบร้อย จึงได้ออกใบเรียกเก็บเงินดังกล่าว ซึ่งขณะนี้ยังรอการชำระเงินจากกองตำรวจสื่อสารฯอยู่